**Plāns vakcinācijas pret Covid-19 aptveres palielināšanai**

Plāns vakcinācijas pret Covid-19 aptveres palielināšanai izstrādāts atbilstoši Ministru prezidenta 2021.gada 30.jūnija rezolūcijā Nr. 2021-1.1.1./34-34 noteiktajam uzdevumam.

SVARĪGI: Nepieciešamā papildus finansējuma summa plānā ir indikatīvas un tiks skaņotas ar Finanšu ministriju, sniedzot detalizētu pozīciju atšifrējumu, mērķi un rezultātus.

**Ministriju plānotās aktivitātes vakcinācijas aptveres veicināšanai, pamatojoties uz 30.06.2021.Ministru prezidenta rezolūciju Nr. 2021-1.1.1./34-34**

|  |  |  |  |  |
| --- | --- | --- | --- | --- |
| **Pasākums** | **Atbildīgā institūcija** | **Līdzatbildīgās institūcijas** | **Izpildes termiņš** | **Nepieciešamais papildus finansējums** |
| **Veselības ministrijas plānotās aktivitātes vakcinācijas aptveres veicināšanai** | | | | |
| Finanšu stimulu pārskatīšana ģimenes ārstiem par vakcinācijas aptveres sasniegšanu | VM |  | 20.07.2021 | 2,58 milj. EUR |
| Informatīvo materiālu un izglītojošu reģionālo semināru organizēšana ģimenes ārstiem, t.sk. statistiskās informācijas par praksē reģistrēto iedzīvotāju vakcināciju, saslimšanu un mirstību ar Covid-19 | VM | LPS |  | 51 000 EUR |
| Iedzīvotāju apzvanīšanas paplašināšana un ģimenes ārstu iesaistīšana pacientu uzrunāšanā | VM |  | 20.07.2021 | 0,80 milj EUR |
| Papildus resursa piesaiste ģimenes ārsta praksēs | VM |  | 06.08.2021 | 8 milj. EUR |
| Rehabilitācijas pakalpojumu nodrošināšana vakcinācijas procesā iesaistītajām ģimenes ārstu praksēm | VM |  | 01.08.2021 | 0,49 milj. EUR |
| Pakāpeniska pārēja uz ģimenes ārstu obligātu iesaisti vakcinēšanas procesā | VM |  | 01.09.2021 | Esošo budžeta līdzekļu ietvaros |
| Covid-19 vakcinācijas loterijas organizēšana sadarbībā ar sabiedriskajiem medijiem un publicitātes kampaņu | VM | FM | 01.08.2021-11.11.2021 | 1 220 000 EUR |
| Iedzīvotāju motivācijas programma, piedāvājot kultūras un izklaides iespējas (biļetes balvās) | VM | KM | 12.07.2021-31.12.2021 | 110 000 EUR |
| Nacionāla mēroga kampaņas organizēšana daudzveidīgos mediju kanālos ( TVpr, prese, radio, vide, interneta portāli) | VM |  | 12.07.2021 | Esošo budžeta līdzekļu ietvaros |
| Komunikācijas aktivitātes (informēšanas kampaņa nacionālajos un reģionālajos medijos, informatīvie materiāli) | VM |  | septembris- novembris | 220 000 EUR |
| Informēšanas pasākumi digitālajā telpā par vakcinācijas pret COVID-19 drošumu un nepieciešamību. | VM |  | 12.07.2021-31.12.2021 | 380 000 EUR |
| Izbraukuma vakcinācijas intensitātes palielināšana iedzīvotāju pulcēšanās vietās, pasākumos, darba vietās | VM | Visas ministrijas  AM ( NBS) | jūlijs - novembris | 102 000 EUR |
| **Labklājības ministrijas plānotās aktivitātes vakcinācijas aptveres palielināšanai nozarē** | | | | |
| Komunikācija (tikšanās, semināri, vēstules) ar nozares pārstāvjiem, lai akcentētu vakcinācijas nepieciešamību | LM | - | Pēc nepieciešamības | Esošo budžeta līdzekļu ietvaros |
| Rīcības plāna Covid-19 infekcijas izplatības ierobežošanai ilgstošas sociālās aprūpes un sociālās rehabilitācijas institūcijās aktualizācija | LM | VM  NVD  VI  VARAM  LPS | 31.08.2021. | Esošo budžeta līdzekļu ietvaros |
| **Kultūras ministrijas plānotās aktivitātes vakcinācijas veicināšanu vērstu pasākumu un komunikācijas īstenošanai** | | | | |
| Atbalsts NVO sabiedrības informēšanai par vakcināciju pret Covid-19 | SIF | VM | 31.12.2021. | 400 000 EUR |
| **Aizsardzības ministrijas priekšlikumi un plānotās aktivitātes vakcinācijas veicināšanai** | | | | |
| Resora ietvarā organizēt tikšanās ar darbiniekiem, informēt par vakcinācijas būtiskumu, nepieciešamību, ieguvumiem. | AM | VM | 08/2021 | Esošo budžeta līdzekļu ietvaros |
| **Ekonomikas ministrijas plānotās aktivitātes vakcinācijas veicināšanai** | | | | |
| Centralizētas informēšanas kampaņas ietvaros uzrunāt komersantus, darba devējus un darba ņēmējus par vakcinācijas nozīmi drošai un ilgtspējīgai uzņēmējdarbībai un pakalpojumu sniegšanai   * Auditorijai pielāgoti vēstījumi un komersantu pieredzes stāsti vakcinācijas veicināšanai; * Daudzveidīgi informēšanas kanāli (TV, radio, drukātie un elektroniskie mediji (t.sk. Reģionālie), sociālie tīkli) * Kampaņas īstenošanā un vēstījumu nodošanā iesaistītas uzņēmēju organizācijas. * Vakcinācijas drošība un ierobežojumu mazināšana | EM | VM, LTRK | septembris-novembris  (3 mēn.) | 400 000 EUR |
| Vakcinācijas dinamikas datu analīze, nodrošinot datos balstītu informāciju sabiedrībai un lēmumu pieņemšanai | EM, CSP |  | 6 mēn.(līdz 2021.g. beigām) | 67 968 EUR |
| **Izglītības un zinātnes ministrijas plānotās aktivitātes vakcinācijas veicināšanai** | | | | |
| Izglītības iestāžu un izglītības pārvalžu vadītāju un speciālistu ikgadējā izglītības konference | IZM | - | 19.08.2021. | Esošo budžeta līdzekļu ietvaros |
| Profesionālās izglītības iestāžu un koledžu seminārs | IZM | - | 20.08.2021. | Esošo budžeta līdzekļu ietvaros |
| Profesionālās izglītības iestāžu un koledžu seminārs | IZM | - | 20.08.2021.   23.08.2021. | Esošo budžeta līdzekļu ietvaros |
| Informatīva kampaņa pieaugušo izglītības platformā EPALE un EPALE sociālajos tīklos | IZM | - | 31.08.2021. | Esošo budžeta līdzekļu ietvaros |
| 4 lekciju cikls (30-45 min) par vakcīnu tehnoloģijām, turpinot VPP COVID-19 publicitāti | IZM | VM  BMC  RSU  ZVA  LU | 31.08.2021 sagatavot, izplatīt 30.09.2021 | Sagatavošana – 3000 EUR  Īstenošana – 3000 EUR (vēl nav skaņots ar FM), t.sk. ieraksts |
| Tiks sagatavota un izplatīta informācija par darba vides riskiem, ja nevakcinētas personas, kas strādā zinātniskajos institūtos, un kas ir 5. prioritārajā grupā, turpina strādāt nevakcinēti – seminārs, materiāls. | IZM | VM, VARAM, ZM  BIOR  LM  RSU DDVVI | 30.09.2021 | 3000 EUR (vēl nav skaņots ar FM), paredzēts ieraksts |
| Publiska lekcija par vīrusu variantiem un vakcīnām: vīrusu un vakcīnu sacīkstes | IZM | BMC | 31.08.2021 | 1000 EUR (vēl nav skaņots ar FM, iespējams in-kind) |
| Seminārs augstskolām par vakcinācijas priekšrocībām daļēji drošajā režīmā | IZM | VM  SPKC  RSU Darba drošības un vides veselības institūts | 31.08.2021. | 2000 EUR (vēl nav skaņots ar FM) |
| Informatīva kampaņa mērķa auditorijām (videoklips, aktivitātes soc. medijos u.c.) | IZM | VM  Rīgas Dome | 30.09.2021. | Esošo budžeta līdzekļu ietvaros |
| Sadarbība informācijas izveidošanā un izplatīšanā ar NVO | IZM | LIZDA  LIVA  Neatkarīgā izglītības biedrība u.c. | 30.09.2021. | Esošo budžeta līdzekļu ietvaros |
| Sadarbībā ar jaunatnes darbiniekiem, izmantojot jauniešiem domātus lokālus informācijas kanālus, skaidrot jauniešiem vakcinēšanās priekšrocības un iespējas | IZM | VM, JSPA | 31.08.2021. | Esošo budžeta līdzekļu ietvaros |
| Diskusija virtuālās konferences darbā ar jaunatni ietvaros | IZM | NVO | 30.09.2021. | Esošo budžeta līdzekļu ietvaros |
| **Finanšu ministrijas plānotās aktivitātes vakcinācijas veicināšanai** | | | | |
| Valsts ieņēmumu dienests plāno uzrunāt iestādes darbiniekus, nosūtot aicinājumu ik vienam vakcinēties, norādot uz vakcinācijas nozīmīgumu | FM |  |  | Esošo budžeta līdzekļu ietvaros |
| Finanšu ministrijas resora iestādes turpinās informatīvās kampaņas, tiek plānotas darbinieku aptaujas, lai noskaidrotu vakcinācijas aptveri. | FM |  |  | Esošo budžeta līdzekļu ietvaros |
| Plānots organizēt atkārtotas kolektīvās vakcinācijas. | FM |  |  | Esošo budžeta līdzekļu ietvaros |
| **Iekšlietu ministrijas plānotās aktivitātes vakcinācijas veicināšanai** | | | | |
| IeM izstrādās un sadarbībā ar padotības iestādēm veiks nozarē strādājošo anonīmu anketēšanu, lai noskaidrotu, kādu iemeslu dēļ daļa nodarbināto izvēlas nevakcinēties. Atbilstoši aptaujas datiem veiks mērķtiecīgas komunikācijas aktivitātes. | IeM | IeM padotības iestādes |  | Esošo budžeta līdzekļu ietvaros |
| **Tieslietu ministrijas plānotās aktivitātes vakcinācijas veicināšanai** | | | | |
| TM dažādos iespējamos veidos motivēs tieslietu sektorā strādājošos doties vakcinēties reģionālo izbraukumu vakcinācijas ietvaros | TM | VM |  | Esošo budžeta līdzekļu ietvaros |
| **Ārlietu ministrijas plānotās aktivitātes vakcinācijas veicināšanai** | | | | |
| Turpinās informatīvā kampaņa digitālajā vidē **#CeļoApdomīgi**, kuras mērķis ir sniegt ieteikumus Latvijas iedzīvotājiem ceļošanai šovasar. Šīs kampaņas ietvaros, citu ieteikumu starpā, tiek uzsvērta nepieciešamība vakcinēties un iegūt digitālo sertifikātu, kas ievērojami atvieglo ceļošanu. |  |  |  | Esošo budžeta līdzekļu ietvaros |
| **Vides un reģionālās attīstības ministrijas plānotās aktivitātes vakcinācijas veicināšanai** | | | | |
| Turpinās sadarbība ar pašvaldībām, lai veicinātu to iesaisti iedzīvotāju vakcinācijas nodrošināšanā un informatīvo materiālu izplatīšanā | VARAM | VM, LPS |  | Esošo budžeta līdzekļu ietvaros |
| **Satiksmes ministrijas** **plānotās aktivitātes vakcinācijas veicināšanai** | | | | |
| Iekšējās komunikācijas un dažādu informatīvo pasākumu organizēšana, lai motivētu darbiniekus vakcinēties pret Covid-19 | SM | SM kapitālsabiedrības un padotības iestādes |  | Esošo budžeta līdzekļu ietvaros |
| Mediķu infektologu vadītu semināru/ vebināru organizēšana darbiniekiem par vakcināciju, tās svarīgumu un nepieciešamību (pa vecuma grupām, mērķauditorijām (darbs ar klientiem u.c.), | SM | VM |  | Esošo budžeta līdzekļu ietvaros |

Ministru prezidents A. K. Kariņš

Veselības ministrs D.Pavļuts

Iesniedzējs: Veselības ministrs D.Pavļuts

Vīza: Valsts sekretāre I.Dreika

*Pielikums nr.1*

**Ministriju priekšlikumi tālākai diskusijai, kurus jāskata ārpus šī plāna aktivitātēm:**

**1. Aizsardzības ministrija**

1) Noteikt vakcināciju kā nepieciešamu darba pienākumu veikšanai atsevišķām nozarēm, kurās ir augsts epidemioloģiskās drošības risks.

2) Noteikt stingrus epidemioloģiskās drošības pasākumus nevakcinētajiem, apmeklējot sabiedriskas vietas, lai mazinātu kopējos sabiedrības riskus.

3) Pastiprināt darbinieku atbildību, personas, kuras nav vakcinētas pret Covid-19, pie nosacījuma, ka regulāri 72 stundu laikā pirms katra darba vietas vai citas iestādes apmeklējuma un kontakta ar kolēģiem vai sadarbības partneriem ir saņemts negatīvs SARS-CoV-2 vīrusa RNS noteikšanas testa rezultāts. Testa apmaksu veic pati persona, ja vien dokumentāri nav pierādītas personas klīniskās kontrindikācijas vakcinācijai pret Covid-19. Ja konstatētas klīniskās kontrindikācijas pret Covid-19 vakcināciju, tad šajā gadījumā testa apmaksu veic no valsts budžeta līdzekļiem.

4) Lai motivētu darbiniekus vakcinēties pret Covid-19, vakcinētajām personām varētu tikt piešķirta papildus atvaļinājuma diena/dienas. Šāda norma būtu iekļaujama tiesību aktos.

**2. Ekonomikas ministrija**

Valsts apmaksāta viena papildus brīvdiena nodarbinātājiempēc vakcinācijas pilna cikla pabeigšanas (īslaicīgs akcijas veida pasākums, ātrāk vakcinēsies, būs iespēja brīvdienai) LM/ VM, EM, LTRK, LDDK, līdz 2021.gada beigām, Atkarībā no nodarbināto skaita, kas pieprasa atbalstu: 50% - 17.78 MEUR, 60% - 21.34 MEUR, 65% - 23.47 MEUR, 75% - 26.67 MEUR, 80% - 28.45 MEUR.

**3. Iekšlietu ministrija**

1) Likumā noteikt nepieciešamību nodrošināt imunitāti pret COVID-19 infekciju nodarbinātajiem:

a) kuru pienākumi saistīti ar svarīgu valsts funkciju un pakalpojumu nepārtrauktības nodrošināšanu (mērķis - izvairīties no pakalpojumu sniegšanas spēju apdraudējuma);

b) kuru pienākumi ir saistīti ar pakalpojumu sniegšanu klātienē (mērķis – COVID-19 infekcijas straujas izplatīšanās novēršana).

2) Atbilstoši šiem kritērijiem obligāta imunitātes noteikšana būtu attiecināma uz Valsts policijā, Valsts robežsardzē, Valsts ugunsdzēsības un glābšanas dienestā un Pilsonības un migrācijas lietu pārvaldē nodarbinātajiem.

3)Likumā noteikt, ka nodarbinātajiem, kuri ir vakcinējušies, tiek piešķirta apmaksāta papildatvaļinājuma diena (IeM resora iestādēs provizoriski 885 309 *euro).*

4)Saglabāt virkni ierobežojumu personām, kuras nav vakcinējušās (piem., pulcēšanās ierobežojumus).

**4. Zemkopības ministrija**

Tiesību paredzēšana darba devējiem piešķirt papildus ikgadējā apmaksātā papildatvaļinājuma dienas darbiniekiem, kas izmantos iespēju saņemt valsts apmaksātu vakcīnu pret covid-19. (konkrēti pārtikas un dzērienu nozarē 2020.gadā nodarbināti 20400 darbinieku. Saskaņā ar veiktajiem aprēķiniem vienas apmaksātā papildatvaļinājuma dienas izmaksas – 50,00 *euro.* Nepieciešamais papildus finansējums gadā – 1 020 000 *euro).*

**5. Satiksmes ministrija**

Izvērtējot Satiksmes ministrijas kapitālsabiedrību un padotības iestāžu darbinieku saslimšanas ar Covid – 19 iespējamo ietekmi uz uzņēmuma darbības nepārtrauktību, rosina noteikt atsevišķu darbinieku vakcināciju par nepieciešamu amata pienākumu veikšanai.